Cloenda del curs 2022-2023 de les Escoles Esportives Municipals
01 de juny de 2023

Carcaixent

Estimades famílies:

El passat 27 de maig va tindre lloc l’acte de cloenda oficial, donant així per conclòs el curs 22-23 de les Escoles Esportives Municipals.

Ha sigut un any on hem après, ens hem divertit i hem millorat personal i esportivament.

Ens emportem una motxilla plena d'experiències viscudes amb companys, companyes, monitores i monitors. Un procés d’aprenentatge molt enriquidor a nivell motriu, social i afectiu.

Hem tractat de reflectir tot aquest recorregut amb l’edició de la revista digital que, com cada any, compartim amb vosaltres de forma totalment gratuïta.

Ara ens toca gaudir d’unes vacances molt merescudes i, el proper curs, esperem seguir formant part d’aquest grup d’amics esportistes on tan bé ens ho passem.

Si has sigut alumne o alumna aquest any i vols reservar la teua plaça per al curs 23-24, només has d’agafar cita prèvia mitjançant l’APP de l’Ajuntament de Carcaixent o entrant a https://citaprevia.carcaixent.es/

Estem a la vostra disposició al telèfon 962457650 per a qualsevol dubte. També pots proposar-nos recomanacions, noves modalitats esportives o altres aspectes per tal que aquest servei municipal puga seguir creixent cada any. Estem encantats de poder millorar tots junts!

Bon estiu!